У нашым школьным музеі, дзякуючы даследчай працы вучняў і настаўнікаў, сабраны багаты матэрыял па этнаграфіі: ткацтва, вышыўка, кавальства, ганчарства, бондарства. Пад кіраўніцтвам былой настаўніцы нашай школы Ніны Іванаўны Дробат была праве-дзена даследчая работа па вывучэнню асаблівасцей дубненскага ручніка. Сабраная калекцыя ручнікоў захоўваецца ў музеі. Аформлены экспазіцыі: “Са старадаўняй гісторыі Дубна”, “Дубненская царква”, “Погляд у мінулае” , “Час і людзі” , “Мясцовая гаспадарка ўчора і сёння”, “Славутыя землякі”, “Дубненшчына ў гады Вялікай Айчыннай вайны”.